**Ecou de Ianuarire**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de Ianuarire

Cu mantia sa cea albă peste dealuri şi câmpii

Peste munţii cei înalţi, cu crestele pân' la nori,

A-mbrăcat iarna natura ce străluce în splendori

Prin albul cel mai curat, prilej de mari bucurii.

Înhămaţi la săniuţe, cu frânghii sub subsuori

Urcă-ncet pe derdeluş, cârduri droaie de copii,

Şi sunt veseli şi toţi râd, ca şi fulgii cei zglobii

Şi de urci pe săniuţă, la vale-n jos parcă zbori.

Pe la case, prin ogrăzi, lumea toată-i liniştită

Şi se bucură de iarnă, că pământul l-a-nvelit,

Cu mantia de zăpadă peste sămânţa-ncolţită

Ca să crească viguros, bobul de grâu înfrăţit,

Şi tot ce s-a semănat, s-aducă roadă-nsutită

Prin grija lui Dumnezeu,... celui ce-a agonisit.

Flavius Laurian Duverna